[pic] | AZ EURÓPAI KÖZÖSSÉGEK BIZOTTSÁGA |

Brüsszel, 13.6.2006

COM(2006) 308 végleges

2004/0168 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése alapján a Tanácsnak

az egy európai területi együttműködési csoport (EGTC) létrehozásáról szóló európai parlamenti és tanácsi rendelet elfogadásáról szóló közös álláspontjáról

2004/0168 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése alapján a Tanácsnak

az egy európai területi együttműködési csoport (EGTC) létrehozásáról szóló európai parlamenti és tanácsi rendelet elfogadásáról szóló közös álláspontjáról

1- HÁTTÉR

A javaslatnak az EP és a Tanács felé történt továbbításának időpontja (COM(2004) 496 végleges – 2004/0168 COD dokumentum): | 2004. július 15. |

Az Európai Gazdasági és Szociális Bizottság véleményének időpontja: | 2005. április 6. |

A Régiók Bizottsága által adott vélemény időpontja: | 2004. november 18. |

Az Európai Parlament véleményének (első olvasat) időpontja: | 2005. július 6. |

A módosított javaslatnak az EP és a Tanács felé történt továbbításának időpontja (COM(2006) 94 végleges – 2004/0168 COD dokumentum): | 2006. március 7. |

A közös álláspont elfogadásának időpontja: | 2006. június 12. |

2- A BIZOTTSÁG JAVASLATÁNAK CÉLJA

A tagállamok, a regionális és helyi hatóságok komoly nehézségekbe ütköztek a határokon átnyúló, transznacionális és régiók közötti együttműködést célzó intézkedéseknek az egymástól eltérő nemzeti jogszabályok és eljárások keretén belül történő megvalósítása és irányítása során. A meglévő eszközök – például a közösségi szintű európai gazdasági érdekcsoport vagy a tagállamok közötti két- vagy többoldalú megállapodások – a Szerződés 158. cikke értelmében – a 2005–2006-os programozási időszakra vonatkozóan alkalmatlannak bizonyultak arra, hogy az INTERREG-kezdeményezés keretein belül a Strukturális Alapok programjainak strukturált együttműködését megszervezzék. Ahhoz, hogy a határokon átnyúló, transznacionális és régiók közötti együttműködés nehézségeit csökkenteni lehessen, megfelelő intézkedésekre van szükség, közösségi szinten.

A javaslatra az együttdöntési eljárás rendelkezései vonatkoznak (a Szerződés 251. cikke).

A Bizottság javaslatának célja egy olyan közösségi szintű együttműködési eszköz létrehozása, amely a Közösség helyi és regionális hatóságai között jogi személyiséggel felruházott együttműködési csoportok, ún. „európai területi együttműködési csoportok” (EGTC) létrehozását teszi lehetővé.

A ráruházott feladatokat a tagoknak egy európai területi együttműködési egyezmény keretében kell megállapítaniuk. Az EGTC-nek eljárási képességgel kell rendelkeznie a Közösség – pontosabban a Strukturális Alapok – által társfinanszírozott együttműködési programok végrehajtási programjai vagy pedig a regionális és helyi hatóságok által egyénileg kezdeményezett, a Közösség pénzügyi hozzájárulásával vagy anélkül megvalósuló, egyéb együttműködésre irányuló fellépések megvalósításának terén.

3- ÁLTALÁNOS MEGJEGYZÉSEK A KÖZÖS ÁLLÁPONTRÓL, ÉS ÚJ RENDELKEZÉSEK A BIZOTTSÁG MÓDOSÍTOTT JAVASLATÁHOZ KÉPEST

A Bizottság üdvözli az egyhangúlag elfogadott közös álláspontot, mert megtartja a Bizottság (az Európai Parlament első olvasatát követő) felülvizsgált javaslatának fő célkitűzéseit. Bevezet néhány olyan változtatást, amely az alkalmazandó szabályok és eljárások vonatkozásában kiegészítik a szöveget. A közös álláspontban a Parlament első olvasatban tett több módosítása is szerepel, jóllehet helyenként szövegezésbeli változtatásokkal, amelyek célja a szöveg jogi koherenciájának, valamint az EGTC technikai kivitelezhetőségének biztosítása. Ezek között szerepel a területi együttműködés definíciója, annak szükségessége, hogy a tagállamok pénzügyi felelősségét meghatározzák illetve az alkalmazandó jogszabályok és az EGTC alapokmányának közzétételére és/vagy nyilvántartására vonatkozó rendelkezés.

Az alábbiakban szerepelnek a közös álláspont révén bevezetett legjelentősebb változások.

Az első jelentős változás a tagállamok előzetes ellenőrzésével kapcsolatos olyan esetekben, amikor régiók vagy helyi hatóságok EGTC létrehozását tervezik. A 4. cikk (3) bekezdése arról rendelkezik, hogy a tagállam hozzájárul a javasolt tag EGTC-ben való részvételéhez, kivéve, ha úgy ítéli meg, hogy a részvétel nem felel meg a rendeletnek vagy a nemzeti jogszabályoknak (ez nagyjából megfelel a Bizottság módosított javaslatának), vagy a tagállam közérdeke illetve közrendje nem indokolja azt. Az elutasításra mindig megfelelő indokot adnak.

A második jelentős változás a rendelet hatályát érinti. A Tanács közös álláspontja a 7. cikk (3) bekezdésében hozzáfűzi, hogy a tagállamok korlátozhatják az EGTC-k azon feladatait, melyeket közösségi pénzügyi hozzájárulás nélkül hajtanak végre. Ez a korlátozás azonban nem érintheti a területi együttműködés fő tevékenységeit.

Az EGTC és tagjai pénzügyi felelősségének rendszerét átalakították: A szervekre vonatkozóan a 10. cikk (3) bekezdése meghatározza, hogy az EGTC felel szervei cselekedeteiért harmadik felek tekintetében, még abban az esetben is, ha e cselekedetek nem tartoznak az EGTC feladatai közé. Az EGTC általános felelősségéről és tagjainak fennmaradó kötelezettségéről – amennyiben az EGTC vagyona nem elegendő pénzügyi kötelezettségei teljesítésére – az 12 cikk (2) bekezdése rendelkezik. A tagokank elvben korlátlan fennmaradó kötelezettségük van. A nemzeti jog kizárhatja illetve korlátozhatja az általa létrehozott tagok felelősségét.

4- A BIZOTTSÁG RÉSZLETES MEGJEGYZÉSEI

4.1 A Bizottság által elfogadott és a közös álláspontba teljes egészében vagy részben beépített módosítások

1., 2., 4., 5., 7., 9., 14., 15., 16., 19., 23., 25., 27., 30. és 35. módosítás A közös álláspont hozzájárul ahhoz, hogy az eszköz neve „Európai területi együttműködési csoport” (EGTC) legyen, világossá téve, hogy nemcsak a határokon átnyúló, hanem a transznacionális és a régiók közötti együttműködésre is kiterjed.

3. módosítás A „területi együttműködés” definíciója, amely az együttműködés három fajtájára terjed ki, nevezetesen a „határokon átnyúló”, a „transznacionális” és a „régiók közötti” együttműködésre, nem a (7) preambulumbekezdésben, hanem az 1. cikk (2) bekezdésében szerepel.

6. módosítás Az (5) preambulumbekezdés a tagállamok és/vagy a regionális és helyi hatóságok közötti megállapodásokra terjed ki, és rávilágít, hogy a rendeletnek nem célja más együttműködési keretek megkerülése.

8., 21., és 24. módosítás A közös álláspont törölte ezt a preambulumbekezdést, de a 7. cikk (5) bekezdése szerint egy EGTC feladatainak végrehajtására felhatalmazhatja egyik tagját.

12. módosítás A döntéshozatali eljárásokról a 9. cikk (2) bekezdésének b) pontja rendelkezik, de nem a (14) preambulumbekezdésben.

13. módosítás A közös álláspont újrafogalmazza a szubszidiaritási záradékot ((15) preambulumkezdés).

17. módosítás A közpénzek EGTC általi kezelésének ellenőrzésére vonatkozó jogról a 6. cikk rendelkezik. A módosításon túlmenően azonban a 6. cikk (4) bekezdése leszögezi, hogy a közösségi pénzeszközök kezelésekor a vonatkozó jogyszabályokat tiszteletben kell tartani.

20. módosítás A közös álláspont az eredeti javaslatban szereplő „helyi szerveket” „közjogi szervekként” határozza meg, a 2004/18/EK rendelet 1. cikke (9) bekezdésének 2. albekezdése értelmében. Amint a módosításban is szerepel, ez vonatkozhat olyan „non-profit alapon működő szervekre, melyekben részt vesznek regionális/helyi hatóságok és tagállamok”. A közös álláspont megfogalmazásának mindazonáltal előnye, hogy a közösségi jogban már létező meghatározást használ.

22. módosítás A 7. cikk csak az EGTC által végrehajtandó „feladatokat” határozza meg, míg a tagok „illetékessége” náluk marad. Az EGTC-nek nincsen valódi igazán hatásköre.

24. módosítás A közös álláspont szétválasztotta a módosítást. A 7. cikk (2) bekezdése leszögezi, hogy az EGTC a rábízott feladatok körében jár el, míg feladatai végrehajtásának egyik tagjára való átruházásáról a 7. cikk (5) bekezdése rendelkezik. Az EGTC-re ruházott jogképességről az 1. cikk (4) bekezdése rendelkezik.

26. módosítás A 12. cikk (3) bekezdése a tagállamok pénzügyi felelősségét érinti.

28. módosítás Az 8. cikk (1) bekezdése kijelenti, hogy az EGTC a tagjai által egyhangúlag létrehozott egyezmény tárgyát képezi, hozzáfűzve az egyhangú határozat szükségességét, és utalva a 4. cikk (3) bekezdésében szereplő előzetes ellenőrzési eljárásra.

29. módosítás A közös álláspont szétválasztotta a módosítást. Az 8. cikk (2) bekezdésének c) alpontja szerint az egyezmény meghatározza az EGTC feladatait, míg a 9. cikk (2) bekezdésének a) alpontja a működésére vonatkozó rendelkezésekre terjed ki.

31. módosítás A 9. cikk (2) bekezdésének e) és f) alpontjai kikötik, hogy az alapszabály a tagoknak az EGTC-re és harmadik felekre vonatkozó felelősségére terjednek ki. A felelősségről új cikket vezettek be (12. cikk).

32. módosítás Az 2. cikk (1) bekezdése meghatározza, hogy ahol a kérdéseket nem, vagy csak részben szabályozza a rendelet, ott annak a tagállamnak a jogszabályai az irányadóak, ahol az EGTC „létesítő okirat szerinti székhellyel rendelkezik”.

33. módosítás A közpénzek EGTC általi kezelésének ellenőrzésére vonatkozó jogról a 6. cikk rendelkezik. A Parlament módosításának megfelelően az ellenőrzés területén a kölcsönös elismerés módozatait a rendelet szabályozza. A kölcsönös elismerés gyakorlati kérdései azonban az egyezményben szerepelnek (8. cikk (2) bekezdés f) alpont).

34. módosítás A közös álláspont határozza meg azt a jogszabályt, amelyik a rendelet által nem, vagy csak részben szabályozott kérdéseket érinti (2. cikk). A közös álláspont azonban nem határozza meg, hogy a nemzeti jogszabály „hasonló jellegű és rendeltetésű nemzeti csoportokra vonatkozik” (a Bizottság módosított javaslata) vagy „szabályozza a társulások működését” (a Parlament módosításának javaslata).

36. módosítás A Bizottság csak a tagállamoknak és a Régiók Bizottságának szóló értesítést fogadta el az egyezményről. A p.cikk megmaradt a közös álláspontban (5. cikk (1) bekezdés).

37. módosítás A közös álláspont közgyűlést és igazgatót ír elő (10. cikk (1) bekezdés).

38. módosítás Az egyezményről szóló 8. cikk az EGTC fő témáit érinti, míg az alapszabályról szóló 9. cikk, az EGTC operatív vonatkozásaira terjed ki. Következésképpen a feloszlatás módozatait az 9. cikk (2) bekezdésének c) alpontja tárgyalja, és nem a 8. cikk.

39. módosítás Az EGTC-t jogi személyiséget kap, valamint képessé válik arra, hogy bejegyzése vagy közzététele napjától cselekedhessen (5. cikk (1) bekezdése). Következésképp, ezt a kérdést ki lehet törölni az alapszabályokról szóló 9. cikkből.

41. módosítás A 5. cikk különbséget tesz aközött, hogy nemzeti jogyszabályok alapján jegyzik be/teszik közzé az alapszabályokat, vagy azért mert kötelező kérelmet benyújatni az Európai Unió Hivatalos Lapjában történő közzétételre. Egyetlen EU-szintű jogi személynek sem kötelező alapszabályát a HL-ban közzé tennie.

4.2 A Bizottság által elfogadott, és a közös álláspontból kimaradt módosítások

Nincsenek ilyen módosítások.

4.3 A Bizottság által elutasított, de a közös álláspontba belefoglalt módosítások

10. módosítás A Bizottság elutasította ezt a módosítást, mivel olyan szövegre utalt – a területi önkormányzatok és közigazgatási szervek határ menti együttműködéséről szóló európai keretegyezményének kiegészítő jegyzőkönyv-tervezete – amelyet még nem fogadtak el és ezért elfogadhatatlan volt. Az (5) preambulumbekezdés azonban az Európa Tanács vívmányait említi.

40. módosítás A Bizottság elutasította a szervekről szóló 10. cikk törlését. A közös álláspont egy sor kötelező szervet határoz meg (10. cikk), az alapszabályban lehetővé téve további szervek létrehozását. A 10. cikket következésképpen megtartották.

4.4 A Bizottság által elutasított és a közös álláspontban sem szereplő módosítások

18. módosítás Mivel az EGTC feladatait tagjai határozzák meg, a cikkekben nem kell konkrét példákat megadni. Az ERFA-rendelet (Európai Regionális Fejlesztési Alap) 6. cikke elég nagy hatáskörrel bír, és nincsenek kizárva a megbékélést elősegítő intézkedések a határokon átnyúló együttműködési projektek tekintetében.

36. módosítás Sem a Bizottság módosított javaslata, sem a közös álláspont nem jelentette ki, hogy az egyezményről értesítik a Bizottságot, és hogy a Bizottság bejegyzi az egyezményt az összes EGTC-t tartalmazó nyilvános lajstromba.

37. módosítás Sem a Bizottság módosított javaslata, sem a közös álláspont nem rendelkezett végrehajtó bizottság vagy titkárság, mint kötelező szerv létrehozásáról. Az alapszabály azonban további szerveket írhat elő (10. cikk (2) bekezdés).

4.5 Olyan módosítások, amelyek a rendeletnek csak egy nyelvi változatát érintik

11. módosítás Ez a módosítás nem volt hatással az eredeti javaslat angol változatára.

5- KÖVETKEZTETÉS

A Bizottság üdvözli a tényt, hogy egy olyan új közösségi jogi eszköz lép hatályba, amely a Közösségen belül a regionális és helyi hatóságok közötti együttműködést hivatott elősegíteni, és úgy ítéli meg, hogy a 2006. június 12-án/én (egyhangúlag) elfogadott közös álláspont nagyban követi javaslatának céljait, így azt támogatni tudja.